钦定古今图书集成/明伦汇编/氏族典/第147卷 > 孙何
## 钦定古今图书集成/明伦汇编/氏族典/第147卷 > 孙何

按《宋史孙何传》：“何字汉公，蔡州汝阳人。十岁识音韵，
十五能属文，笃学嗜古，在贡籍中甚有声。淳化三年
举进士，开封府、礼部俱首荐及第，又得甲科，解褐将
作监丞，通判陈州。召入直史馆，迁秘书丞，京西转运
副使，历右正言，改右司谏。咸平二年冬，从幸大名，俄
权户部判官，出为京东转运使。未几，徙两浙转运使”，
加起居舍人。景德初，代还，判太常礼院，俄命知制诰，
掌三班院。何先以被疾，勉强亲职。一日，奏事上前，坠
奏牍于地，俯而取之，忽坠笏，有司劾以失仪，诏释之。
何惭，上章求改少卿监，分司西京养疾，上不许。是冬，
卒，年四十四。上闻之悯惜，录其子言为大理评事。何
乐名教，勤接士类，然性卞急，不能容物。在浙右，专务
峻刻，州郡病焉。